কৃষ্ণা কুমারী (অভিনেত্রী)

কৃষ্ণা কুমারী (৬ মার্চ ১৯৩৩–২৪ জানুয়ারি ২০১৮) ছিলেন একজন ভারতীয় অভিনেত্রী। তিনি ১৯৫০ এবং ১৯৬০ এর দশকে তামিল ও কন্নড় চলচ্চিত্র ছাড়াও তেলুগু চলচ্চিত্রে কাজ করেছেন। তিনি প্রখ্যাত অভিনেত্রী শওকর জনকীর বোন।

তিনি তার কর্মজীবনে ১৫০টিরও বেশি চলচ্চিত্রে অভিনয় করেছেন, বিশেষ করে পিচি পুল্লাইয়া (১৯৫৩), বাঙ্গারু পাপা (১৯৫৫), বিনায়ক চাভিটি (১৯৫৭), পেলি কানুকা (১৯৬০), দেবন্থকুডু (১৯৬০), ভর্যা ভরতালু (১৯৬০), ভাগদানম (১৯৬১), কুলা গোত্রালু (১৯৬২), চাদুভুকুন্না আম্মায়িলু (১৯৬৩), বান্দিপোতু (১৯৬৩), পুনর্জন্ম (১৯৬৩), আগ্গি পিডুগু (১৯৬৪), ডক্টর চক্রবর্তী (১৯৬৪), গুড়ি গান্তালু (১৯৬৪), আন্তাসতুলু (১৯৬৫), চিক্কাডু দোরাকাডু (১৯৬৭), টিক্কা শঙ্করাইয়া (১৯৬৮) ও নেরামু শিক্ষা (১৯৭৩)।

 প্রারম্ভিক জীবন 
কৃষ্ণা কুমারী ১৯৩৩ সালের ৬ মার্চ তেলুগুভাষী পশ্চিমবঙ্গের নৈহাটিতে ভেঙ্কোজি রাও এবং শচী দেবীর কাছে জন্মগ্রহণ করেন। তার পরিবার অন্ধ্রপ্রদেশের রাজামুন্দ্রি থেকে এসেছে। তার বাবার কাজের সুবাদে তিনি রাজামুন্দ্রি, চেন্নাই, আসাম এবং কলকাতার বিভিন্ন স্কুলে পড়াশোনা করেন। তিনি তার ম্যাট্রিকুলেশন সম্পন্ন করেন আসামে। তার বোন শওকর জনকীও একজন অভিনেত্রী।

 কর্মজীবন 
কৃষ্ণা কুমারী ১৭ বছর বয়সে তেলুগু চলচ্চিত্র পাঠালা ভৈরবীতে (১৯৫১) একটি ছোট ভূমিকার মাধ্যমে তার কর্মজীবন শুরু করেন। পরবর্তীতে তিনি নববিতে নবরত্নালু (১৯৫১) চলচ্চিত্রে প্রথমবারের মতো নায়িকার ভূমিকায় অভিনয় করেন। তিনি বেশ কয়েকটি তামিল চলচ্চিত্রে মূল অভিনেত্রী হিসেবে অভিনয় করেছেন, বিশেষ করে থিরুমবি পার (১৯৫৩), মনিথান (১৯৫৩), আজাগি (১৯৫৩), পুধু যুগম (১৯৫৪), বিদুথালাই (১৯৫৪) এবং থুলি ভিশম (১৯৫৪)।

কৃষ্ণা কুমারী এরপর তেলুগু চলচ্চিত্রে মনোযোগ দিতে শুরু করেন, যা তাকে জনপ্রিয় তারকা হতে প্ররোচিত করে। তার অভিনীত পেলি মিদা পেলি (১৯৫৯), ভর্যা ভরতালু (১৯৬১), ভাগদানম (১৯৬১), কুলাগোথরালু (১৯৬২) ও গুডি গান্তালু (১৯৬৪) তেলুগু চলচ্চিত্রে জনপ্রিয়তার শীর্ষে স্থান পেয়েছে।

১৯৬০-এর দশকের শুরুর দিকে, কৃষ্ণা কুমারী অল্প সময়ের জন্য কন্নড় চলচ্চিত্র শিল্পে প্রবেশ করেন, কয়েক বছরের মধ্যে তিনি আবার তার পছন্দের তেলুগু চলচ্চিত্রে ফিরে যান। কিন্তু ৫-৬ বছরের স্বল্প সময়ের মধ্যেই তিনি কন্নড় চলচ্চিত্রে স্মরণীয় ভূমিকা রাখেন। তিনি রাজকুমার অভিনীত ভক্ত কনকদসা (১৯৬০) চলচ্চিত্রের জন্য তার প্রথম পুরস্কার পান।

হিন্দিতে তিনি কাভি আন্ধেরা কাভি উজালা (১৯৫৮) চলচ্চিত্রে অভিনয় করেন। হিন্দি চলচ্চিত্রে তার কাছে বেশ কিছু প্রস্তাব আসলেও তিনি চেন্নাই ফিরে আসেন। আক্কিনেনি নাগেশ্বর রাও ও এন টি রামা রাওয়ের সাথে অভিনীত এবং কন্ঠ রাওয়ের সাথে পৌরাণিক চরিত্রে অভিনীত তার বেশ কিছু চলচ্চিত্র সফলতা পায়। 

কৃষ্ণা কুমারী ১৫০টি তেলুগু চলচ্চিত্রে এবং প্রায় ৩০টি তামিল ও কন্নড় চলচ্চিত্রে অভিনয় করেছেন। তেলুগু রাজ্য জুড়ে তার বহুল সংখ্যক ভক্ত রয়েছে এবং তিনি বেশ কিছু রাষ্ট্রপতির পুরস্কার জিতেছেন। তিনি এন টি রামা রাও, আক্কিনেনি নাগেশ্বর রাও, কৃষ্ণম রাজু, ডাঃ রাজকুমার, শিবাজি গণেশন, কন্ঠ রাও এবং জগয়্যাসহ বিভিন্ন অভিনেতার সাথে অভিনয় করেছেন।

 ব্যক্তিগত জীবন 
১৯৬৯ সালে কৃষ্ণা কুমারী অজয় মোহন খৈতানকে বিয়ে করেন, যিনি একজন ব্যবসায়ী ও সাংবাদিক। মোহন পূর্বে ইন্ডিয়ান এক্সপ্রেসের সম্পাদক হিসাবে কাজ করতেন। এছাড়া তিনি স্ক্রিন ও বিজনেসম্যান নামক দুটি পত্রিকার প্রতিষ্ঠাতা। মোহন এর আগে কৃষ্ণা নামে অন্য একজন মহিলাকে বিয়ে করেছিলেন, যিনি ছিলেন ইন্ডিয়ান এক্সপ্রেসের প্রতিষ্ঠাতা ও মালিক রামনাথ গোয়েঙ্কার কন্যা। এই দম্পতির বিবেকসহ দুই পুত্র সন্তান রয়েছে, যাকে রামনাথ গোয়েঙ্কা দত্তক নেন ও বিবেক গোয়েঙ্কা নাম দেন; বিবেক বর্তমানে ইন্ডিয়ান এক্সপ্রেস চালাচ্ছেন।

বিয়ের পর কৃষ্ণা কুমারী অভিনয় জীবন থেকে দূরে সরে যাওয়াকে বেছে নেন এবং বেঙ্গালুরুর কাছে তার স্বামীর খামারবাড়িতে চলে যান, যেখানে তিনি নিজেকে তার পরিবারের জন্য নিবেদিত করেন এবং রান্না ও বাগানে তার আগ্রহ গড়ে তোলেন। কৃষ্ণা কুমারী এবং খৈতানের দীপিকা নামে একটি কন্যা রয়েছে। কিছু প্রতিবেদন অনুসারে, এই দম্পতি দ্বারা দীপিকাকে দত্তক নেওয়া হয়েছিল। দীপিকা মৈয়া পরিবারের ছেলে বিক্রম মৈয়াকে বিয়ে করেন, এই পরিবার বেঙ্গালুরুতে বিখ্যাত এমটিআর রেস্তোরাঁর মালিক।

মোহন ২০১২ সালে ৮৫ বছর বয়সে মারা যান। মোহনের মৃত্যুর পর কৃষ্ণা কুমারী তার মেয়ে, মেয়ের জামাই এবং নাতির সাথে বেঙ্গালুরুতে তার খামারবাড়িতে থাকা শুরু করেন।

 মৃত্যু 
কৃষ্ণা কুমারী ২০১৮ সালের ২৪ জানুয়ারি বেঙ্গালুরুতে ক্যান্সারে আক্রান্ত হয়ে মারা যান।

 চলচ্চিত্র 
বছরশিরোনামভূমিকাভাষামন্তব্য১৯৫১নববিতে নবরত্নালুমিনাতেলুগুপাঠালা ভৈরবীগন্দর্ভ কন্যা১৯৫২প্রিয়ুরালু১৯৫৩থিরুমবি পারতামিলআজাগিমনিথানপিচি পুল্লাইয়াকাঁথামতেলুগু১৯৫৪বাঙ্গারু পাপাপাপাপুধু যুগমতামিলবিদুথালাইথুলি ভিশমকারকোট্টাইজলদূর্গাকন্নড়১৯৫৬ইলাভেলপুতেলুগু১৯৫৭বিনায়ক চাভিটিরুক্মিণীভিরা কঙ্কানমরাগিনীবাদ্যান্তে পেল্লিবিদ্যাবতী১৯৫৮রাজা নন্দিনী১৯৫৯সাথী সুকন্যাসুকন্যা১৯৬০দীপাবলিরুক্মিণীপেল্লি কনুকাগীতাঅভিমানমকমলানিত্য কল্যানম পচা থোরানমচাঁদভক্ত কনকদসাকন্নড়উম্মামালয়ালমআশা সুন্দরীকন্নড়দেশবতারাশান্তি নিবাসমরাগিনীতেলুগু১৯৬১ভর্যা ভরতালুশারদাভাগদানমবিজয়াশ্যামপূর্ণা রামায়ণমন্দোদরীহিন্দিশ্রী শায়লা মহাত্মাকন্নড়১৯৬২স্বর্ণ গৌরীকুলা গোত্রালুসরোজাতেলুগুমহাত্মা কবীরকন্নড়থেনড্রাল ভিসুমতামিলএকইসাথে তেলুগু ও তামিল ভাষায় চিত্রগ্রহণ ও প্রযোজনা করা হয়েছেআশা জিভুলুতেলুগু১৯৬৩চাদুভুকুন্না আম্মায়িলুবসন্তলক্ষাধিকারীপদ্মাপুনর্জন্মরাধাশ্রী তিরুপাতম্মা কথাতিরুপাতম্মাইরুগু পোরুগুচিত্রা / জিক্কিআপ্তা মিত্রুলুবিমলাচন্দ্রকুমারকন্নড়বান্দিপোতুমন্দরমালাতেলুগু১৯৬৪ডক্টর চক্রবর্তীডাঃ শ্রীদেবীতেলুগুগুডি গান্তালুকস্তুরিমারমাযোগীপ্রভাবতীআগ্গি পিডুগুমালতীশ্রী সত্যনারায়ণ মহাত্মমরত্নাবলীসাবাশ শ্যুরিজলজকলাভারি কোদালুলতা১৯৬৫আন্তাসতুলুমালাশ্রী সিমহাচলা ক্ষেত্র মহিমাঅপ্সরা সিরিশাউয়্যালা জামপালাসাথি সবিত্রিসবিত্রিকন্নড়১৯৬৬শ্রী কৃষ্ণা তুলাভারামজম্বাবতীতেলুগুচিলাকা গোরিঙ্কাঊষা দেবীপাদুকা পাত্তাবিশেখমসীতাজামিন্দারসরোজ১৯৬৭চিক্কাডু দোরাকাডুপদ্মাবতী দেবীইদ্দারু মোনগাল্লুশ্রী কৃষ্ণাবতরামলক্ষণা দেবীউম্মাদি কুটুম্বামশারদাপেড্ডা আক্কায়্যাবসন্ত সেনাবসন্ত সেনাপূণ্যবতীশান্তিভুবনা সুন্দরী কথাভুবনা সুন্দরীরহস্যরাজিয়া লক্ষ্মী১৯৬৮ভরা কথ্যমসুজাতাউয়িরা মানামরুশ নারীতামিলটিক্কা শঙ্করাইয়াসুশিলাতেলুগুনিন্দু শ্যামশরমজ্যোতিপেদারাসি পেদ্দাম্যা কথানাগকন্যা১৯৭১শ্যামপূর্ণা রামায়ণমন্দোদরীবড়লক্ষ্মী ভ্রতম১৯৭২মানাভুদু ডানাভুদুভর্য্য বিদ্যালুসুশিলা১৯৭৩নেরামু শিক্ষা১৯৭৪দেবদাসুউত্তম ইল্লালুগৌরী১৯৭৫যাসুদা কৃষ্ণাদেবকীগুনবাণথুডু১৯৭৬জ্যোতিবিশালীসেক্রেটারিডাঃ বিজয়ালক্ষ্মী১৯৭৮পত্নবসামপার্বতী১৯৮০বেব্বুলিযাসুদা১৯৮২বাঙ্গারু ভূমিরাভির সৎ মা১৯৮৬ভীর একলাব্যহিন্দি২০০৩ফুলসতেলুগুবিশেষ উপস্থিতি

 জনপ্রিয় সংস্কৃতি 
 কৃষ্ণা কুমারী ২০১৯ সালের জীবনীমূলক চলচ্চিত্র এনটিআর: কথানয়াকুডুতে অভিনেত্রী প্রণিতা সুভাষ দ্বারা চিত্রিত হন, যা এন টি রামা রাওয়ের বাস্তব ও অভিনয় জীবনের উপর ভিত্তি করে নির্মিত।

 তথ্যসূত্র 

 বহিঃসংযোগ 


বিষয়শ্রেণী:১৯৩৩-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:তেলুগু অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতে ক্যান্সারে মৃত্যু
বিষয়শ্রেণী:পশ্চিমবঙ্গের অভিনেত্রী
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় অভিনেত্রী